แนวโน้มดัชนีเช้าผันผวน
นักวิเคราะห์ฯคาดตลาดหุ้นไทยเช้านี้ผันผวนมีโอกาสแกว่งตัวทั้งในแดนบวก-ลบ รอความชัดเจนแก้ปัญหายุโรป ขณะที่ น้ำท่วมขยายวงกว้าง
20 ต.ค. 2554

นักวิเคราะห์ฯคาดตลาดหุ้นไทยเช้านี้ผันผวนมีโอกาสแกว่งตัวทั้งในแดนบวก-ลบ รอความชัดเจนแก้ปัญหายุโรป ขณะที่ น้ำท่วมขยายวงกว้าง
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้น่าจะยังมีความผันผวน โดยในระหว่างวันมีโอกาสแกว่งตัวทั้งในแดนบวกและแดนลบ จากประเด็นเรื่องการแก้ไขปัญหาหนี้ยุโรป ซึ่งข่าวที่ออกมาในช่วงนี้ค่อนข้างสับสน คงต้องรอความชัดเจนในการประชุมสุดยอดผู้นำสหภาพยุโรปในวันที่ 23 ต.ค. 
ด้านปัจจัยในประเทศยังคงได้รับผลกระทบจากภาวะน้ำท่วมที่ขณะนี้น้ำได้ไหลเข้ามาใกล้กรุงเทพฯมากขึ้น ซึ่งจะส่งผลกระทบต่อเศรษฐกิจในภาพรวม รวมถึงผลประกอบการของบริษัทจดทะเบียนในช่วงไตรมาส 4/54 และต้องรอดูว่าจะต่อเนื่องไปถึงไตรมาส 1/55 หรือไม่
อย่างไรก็ตาม ตลาดฯยังพอมีปัจจัยบวกจากการที่นักลงทุนต่างชาติยังเข้าซื้อต่อเนื่องเป็นวันที่ 7 ขณะทมี่ตลาดหุ้นอื่นในภูมิภาคเช้านี้แกว่งตัวไร้ทิศทาง 
พร้อมให้แนวรับ 930-935 จุด แนวต้าน 950-960 จุด